 Siyaasi Ismaaciil Maxamuud Hurre Buubaa, oo Wargeyska Geeska Afrika u waramay ayaa sidoo kale sheegay in mus-dabeed komishanka loo magacaabay aanay ahayn wax suurtagal ah, waxaanu yidhi Cabdilaahi Jawaan waa nin weyn, hadaladiisi waan daawanayey, aad baan ugu fiirsaday una dhuuxay, wuxuu inoo sheegay in wax badani khaldan yihiin, wuxuu inoo sheegay in taladii dalka cid aan loo doorani, gacanta ku hayso, markaas inuu is casilaa waa gartiisa, xaqna wuu leeyahay madaama uu ahaa la taliyihii Madaxweynaha ee arimaha Doorashooyinka, wax la weydiin waayo, waxna laga qarsado, markaas Cabdilaahi Jawaan hadaladaas uu inoo sheegay waa hadalo dareen leh, oo u baahan in aan la dhayalsan ee laga daba tago. 